# Хэрсонская вобласьць

|  |
| --- |
| Хэрсонская вобласьць |
| Хэрсонска область |
| Герб  |
Сьцяг  |
|  Агульныя зьвесткі  |
|  Краіна  | Украіна |
|  Статус  | вобласьць |
|  Адміністрацыйны цэнтар  |  Хэрсон
 |
|  Улучае  |  18 раёнаў
  |
|  Найбольшы горад  |  Хэрсон
 |
|  Іншыя буйныя гарады  |  Кахоўка, Новая Кахоўка, Алёшкі
 |
|  Дата ўтварэньня  | 13 сакавіка 1941 року |
|  Губэрнатар  | Andriy Putilov (УДАР) |
|  Афіцыйныя мовы  | украінская |
|  Насельніцтва (2012)  | 1,083 млн. (2,4%, 22-е месца)
  |
|  Шчыльнасьць  |  38 чал./км²
 |
|  Нацыянальны склад  |  украінцы — 82,0 % расейцы — 14,1 % беларусы — 0,7 % татары — 0,5 % іншыя — 2,7 %
  |
|  Плошча  |  28,461 тыс. км² (4,71%)
  |
|  Вышыня па-над узр. м.  **·** найвышэйшы пункт  **·** сярэдняя вышыня  **·** найніжэйшы пункт  |  96,6 м  46 м  0 м
 |
|  Месцазнаходжаньне  |
|  |
|  Мэдыя-зьвесткі  |
|  Часавы пас  |  GMT +2
  |
|  Код ISO 3166-2  | UA-65 |
|  Тэлефонны код  | +38 055 |
|  Паштовыя індэксы  | 73xxx, 74xxx, 75xxx |
|  Інтэрнэт-дамэн  |  kherson.ua; ks.ua
  |
|  Код аўтам. нумароў  | ВТ |
|  Афіцыйны сайт |
|    Дадатковыя мультымэдыйныя матэрыялы  |

**Хэрсо́нская во́бласьць** (па-ўкраінску: *Херсо́нська о́бласть*) — адміністрацыйна-тэрытарыяльная адзінка ва Ўкраіне. Плошча вобласьці складае 28,461 тыс. км². Насельніцтва — 1,083 млн чалавек (2012). Адміністрацыйны цэнтар — места Хэрсон.

## Геаграфічныя зьвесткі

### Месцазнаходжаньне

Разьмешчаная на поўдні Ўкраіны.

На паўднёвым захадзе амываецца Чорным, а на паўднёвым ўсходзе — Азоўскім марамі. На поўначы рэгіён мяжуе з Днепрапятроўскай, на ўсходзе — з Запароскай, на захадзе — зь Мікалаеўскай абласьцямі, на поўдні — з Аўтаномнай Рэспублікай Крым.

### Клімат

Клімат умерана-кантынэнтальны, засушлівы. Сярэднярочныя тэмпэратуры: летняя +25,4 °C, зімовая −6,1 °C. Максымальная летняя тэмпэратура +44 °C, зімовая −31,5 °C. Працягласьць безмаразовага пэрыяду 179 дзён на рок. Сярэднярочная колькасьць ападкаў складае ад 320 мм да 400 мм.

### Рэльеф

Большая частка вобласьці ляжыць у межах Прычарнаморскай нізіны.

Для поўначы вобласьці характэрныя паўднёвыя чарназёмы зь ліставым падгрунтам. На поўдні яны пераходзяць у цёмна-каштанавыя і каштанавыя глебы, якія чаргуюцца з саланчакамі.

### Карысныя выкапні

Зь ліку прыродных выкапняў на тэрыторыі вобласьці залягаюць цэмэнтныя ды цагляна-дахоўчатыя гліны, мэргель, крэйда, соль, торф, газ.

### Водныя аб’екты

Вобласьць разьмешчаная ў нізкай плыні Дняпра. Амываецца Чорным і Азоўскім марамі, а таксама Сівашам (Гнілым морам) ды Кахоўскім вадасховішчам. На тэрыторыі вобласьці працякае 19 рэчак. Найвялікшыя рэкі: Дняпро — даўжынёй 178 км, Інгулец — даўжнёй 180 км.

## Гісторыя

Зьяўленьне чалавека на тэрыторыі вобласьці датуецца Х—V тыс. да н. э. У III — пач. II тыс. да н. э. большую частку стэпу займалі жывёлагадоўчыя плямёны. У канцы IV — пач. I тыс. да н. э. Хэрсоншчына пачынае засяляцца значна гусьцей. У VІ—III стагодзьдзях да н. э. плямёны скіфаў выціснулі й часткова падначалілі кімэрыйцаў, пасьля чаго яны ўтварылі ўласную дзяржаву — Скіфію.

У IХ ст., з узьнікненьнем г.зв. Кіеўскай Русі Дняпро зрабіўся часткай гандлёвага шляху «з варагаў у грэкі».

У XIV—XV стагодзьдзях тэрыторыя правабярэжнай Хэрсоншчыны ўваходзіла ў склад Вялікага Княства Літоўскага. Вялікі князь Вітаўт збудаваў тут умацаванае мураванае места Сьвятога Яна (цяперашні Бэрыслаў, паводле іншай вэрсіі — Хэрсон) і мытню на пераправе каля выспы Тавань.

З заснаваньнем Запароскай сечы Ніжняе Падняпроўе пачалі засяляць казакі, якія абаранялі гэтыя землі ад турэцкіх захопнікаў.

30 сакавіка 1944 року ў межах УССР была ўтвораная Хэрсонская вобласьць. У яе склад увайшлі Белазэрскі, Бэрыслаўскі, Вялікааляксандраўскі, Галапрыстанскі, Гарнастаеўскі, Каланчацкі, Калініндорфскі (перайменаваны ў Калінінскі, ліквідаваны ў 1962 р.), Кахоўскі, Нававаранцоўскі, Скадоўскі, Хэрсонскі (у складзе Хэрсонскай вобласьці называўся Хэрсонсельскім, ліквідаваны ў 1962 р.), Чаплынскі й Алёшкаўскі Мікалаеўскай вобласьці, Вялікалепэтыскі, Генічаскі, Іванаўскі, Ніжнесерагозкі, Наватраецкі й Сіваскі (ліквідаваны ў 1962 р.) раёны Запароскай вобласьці.

У 2008 годзе ў вобласьці налічвалася 1,107 млн чалавек.

## Адміністрацыйна-тэрытарыяльны падзел

Вобласьць налічвае 18 адміністрацыйных раёнаў, 9 местаў, зь якія 3 — абласнога значэньня, 31 мястэчка, 88 пасёлкаў, 568 вёсак.

### Месты

#### Абласнога значэньня

* Кахоўка
* Новая Кахоўка
* Хэрсон

#### Раённага значэньня

* Бэрыслаў
* Генічаск
* Голая Прыстань
* Скадоўск
* Таўрыйск
* Алёшкі